Μάρθα Φριντζήλα

Η Μάρθα Φριντζήλα (γενν. 7 Απριλίου 1972, Ελευσίνα) είναι Ελληνίδα τραγουδίστρια, ηθοποιός και σκηνοθέτης.

 Βιογραφία 
Γεννήθηκε στην Ελευσίνα. Διετέλεσε καθηγήτρια υποκριτικής στη Δραματική Σχολή του Εθνικού Θεάτρου (2006–2012). Είναι ιδιοκτήτρια και υπεύθυνη του χώρου τέχνης και εκπαίδευσης Baumstrasse και ιδρύτρια του Αττικού Σχολείου Αρχαίου Δράματος.

Έχει συνεργαστεί με καλλιτέχνες όπως η Μαρία Φαραντούρη, η Χάρις Αλεξίου, η Ελευθερία Αρβανιτάκη, η Τάνια Τσανακλίδου, η Λένα Πλάτωνος, οι Mode Plagal, ο Νίκος Ξυδάκης, ο Θανάσης Παπακωνσταντίνου, ο Φοίβος Δεληβοριάς, οι Χαΐνηδες και ο Μιχάλης Γρηγορίου.

Καλλιτεχνική πορεία
Ως σκηνοθέτρια συνεργάστηκε με το Εθνικό Θέατρο, το Πανεπιστήμιο Αθηνών, το Θέατρο του Νέου Κόσμου και το Θέατρο Πορεία.

Από το 1993 δουλεύει ως επαγγελματίας ηθοποιός στο Εθνικό Θέατρο αλλά και σε δημοτικά και ιδιωτικά θέατρα ανεβάζοντας παραστάσεις αρχαίου, σύγχρονου δράματος και μουσικού θεάτρου.

Από το 1999 είναι σκηνοθέτρια της ομάδας "Δρόμος με Δέντρα" με την οποία ανέβασε τον Ίωνα του Ευριπίδη, τον Ξένο του Ράινερ Μαρία Ρίλκε, την Κληρονομιά του Μαριβώ, τον Έρωτα της Λιουντμίλλα Πετρουσέφσκαγια και τον Αίαντα του Σοφοκλή (Κρατήρας 2003-6).

Ανήκει στο δυναμικό του χώρου τέχνης Κρατήρας και στο μουσικό συγκρότημα The Walter Testa Music Company.

Από το 1999 διδάσκει φωνητική και ψυχολογία της φωνής σε ηθοποιούς, τραγουδιστές, εργαστήρια και θεατρικές ομάδες.

Το καλοκαίρι του 2003 εμφανίστηκε με το συνθέτη Θ. Παπακωνσταντίνου σε συναυλίες στην Ελλάδα και την Κύπρο. To 2007 - 2008 εμφανίστηκε στο ΜΕΤΡΟ με το Κubara Project. To 2009 συνεργάστηκε με την Τάνια Τσανακλιδου στο ΜΕΤΡΟ και με τη Λένα Πλάτωνος.

Το 2010 περιόδευσε μαζί με την Χάρις Αλεξίου στην Ελλάδα και την Κύπρο. Τον Νοέμβριο του ίδιου χρόνου εμφανίστηκε στο Παλλάς μαζί με την Ελευθερία Αρβανιτάκη και τον Τάσση Χριστογιαννόπουλο σε τραγούδια του Νίκου Ξυδάκη.

Το 2011 εμφανίστηκε στο Gazarte μαζι με τον Νίκο Ξυδάκη και σε παραστάσεις στο Baumstrasse studio μαζί με τον Παναγιώτη Τσεβά.

 Προσωπική ζωή 
Είναι παντρεμένη με τον μουσικό και ζωγράφο Βασίλη Μαντζούκη.

Δισκογραφία
ΈτοςΤίτλοςΕταιρεία1998Βασίλης Σκουλάς "Αναστορούμαι"Κνωσσός2004The Diaspora of rembetiko
Θανάσης Παπακωνσταντίνου "Τα ζωντανά"Network
Lyra2005Θέρος "Θέρος"
Δημήτρης Μπασλάμ "Ο Γαργαληστής"Plus Rec
Sony bmg2006Θανάσης Παπακωνσταντίου "Διάφανος"Αχός2007Δημήτρης Μπασλάμ "Ο Αγησίλαγος"
Βαγγέλης Φάμπας "Ο γιος του φύλακα"

Βασίλης Μαντζούκης-Μάρθα Φριντζήλα "Baumstrasse"Sony bmg
Sony bmg

Libra2008Θέμος Σκανδάμης "Μακροβούτι"
Ενδελέχεια "Σ' ένα μεγάλο αύριο"

Βασίλης Μαντζούκης "Katerina Ismailova"

Γεράσιμος Νεόφυτος "Γυναικείος ρόλος"

Γιώργος Νταλάρας "Τραγούδια με ουσίες"

Χαϊνηδες+ Mode Plagal "Η κάθοδος των σαλτιμπάγκων"Καθρέφτης
Sony bmg

Faos music

Seven Islands

Universal

MBI2009Δημήτρης Μητσοτάκης και οι Ευδαίμονες
Μάρθα Φριντζήλα "Δυο νύχτες στα Μέγαρα"Lyra
Μικρός Ήρως2011Η Μάρθα Φριντζήλα τραγουδά Θέμο ΣκανδάμηΜικρός Ήρως2014Μάρθα Φριντζήλα - Τάκης Φαραζήςmusic corner

Πηγές
Www.marthaf.eu  
www.alexiou.gr 
 http://www.marthaf.eu/content/view/32/45/ 

Κατηγορία:Ελληνίδες τραγουδίστριες
Κατηγορία:Ελληνίδες ηθοποιοί θεάτρου
Κατηγορία:Έλληνες σκηνοθέτες θεάτρου
Κατηγορία:Καθηγητές της Δραματικής Σχολής του Εθνικού Θεάτρου